BASES REGULADORAS DO XVIII PREMIO DE XORNALISMO JOHÁN CARBALLEIRA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 29/07/2020)

Obxecto: Co ánimo de contribuír e fomentar o xornalismo en galego, o Concello de Bueu impulsa o XVIII Premio de Xornalismo Johán Carballeira, que ten tamén por obxectivo homenaxear e dar a coñecer a figura do bueués Alfredas Wittmann Sageras.1.—O certame está aberto a traballos de temática libre pertencentes a calquera xénero xornalístico, publicados con firma ou pseudónimo entre o 1 de xaneiro e o 31 de decembro de 2020. Poderán concorrer a el tódalas persoas físicas maiores de idade que presenten os seus traballos, os cales deberán ter sido publicados en medios impresos ou dixitais, escritos en lingua galega.2.—Aceptarase un só traballo por autor/a. Non poderán presentarse as persoas gañadoras das dúas últimas edicións do premio.3.—A presentación dos traballos poderá facerse por calquera das dúas vías seguintes e de acordo coas instrucións que se indican: 4.—O prazo de presentación dos orixinais será desde a publicación do extracto das bases no Boletín Oficial da Provincia (BOP) ata o 31 de xaneiro de 2021.5.—O premio terá unha dotación única de 1.500 €, comprometéndose a imputación desta cantidade ao orzamento xeral do Concello de Bueu para o exercicio 2021 e a acreditación da existencia de crédito axeitado e suficiente. A dotación do premio estará suxeita ao tratamento fiscal en vigor no momento da concesión. O premio, que é único e indivisible, poderá declararse deserto.6.—O Xurado estará composto por tres persoas vinculadas ao xornalismo galego, unha delas nomeada pola asociación colaboradora “Amigos de Johán Carballeira”, e máis un/ha secretario/a que será un funcionario/a do Concello con voz pero sen voto. Este xurado valorará positivamente aqueles traballos enmarcados nos xéneros da reportaxe e a entrevista, xéneros nos que desenvolveu maioritariamente o seu labor xornalístico Alfredas Wittmann Sageras. Así mesmo, teranse en conta a orixinalidade no tratamento do tema, o emprego dunha linguaxe e estilo ricos, o rigor e a calidade técnica do traballo.7.—O procedemento de instrución e resolución levarase a cabo no Departamento de Cultura, nos termos que se regulan nos artigos 23 a 27 da Lei Xeral de Subvencións.8.—A decisión do xurado, ademais de comunicarse ó gañador ou gañadora da convocatoria, anunciarase a través do taboleiro de anuncios da Sede Electrónica e na páxina web do Concello: www.concellodebueu. gal, así como nos medios de comunicación. Prevese que a entrega se produza nun acto público que se celebrará na primavera /verán de 2021, ao que terá obriga de asistir a persoa gañadora.9.—O Concello de Bueu resérvase o dereito de reprodución dos traballos premiados, así como de calquera outro presentado ó certame, na forma e o medio que estime máis conveniente, aínda que incluíndo sempre o nome de cada autor/a.10.—A participación nesta convocatoria implica a aceptación das normas contidas nas presentes bases, así como a decisión do xurado.11.—Publicidade da convocatoria: Estas bases serán publicadas no taboleiro de anuncios da Sede Electrónica do Concello de Bueu, no Boletín Oficial da Provincia (BOP), a efectos de dar publicidade a esta convocatoria na base de datos di Sistema Nacional de Publicidad y Subvenciones, e na páxina web deste Concello.12.—Impugnación: segundo o establecido nos artigos 112 a 120 e 123 e 124 da Lei 39/2015 de 1 de outubro, do Procedemento Administrativo Común das Administracións Públicas.